
SOS BURXA 

Des de la burxa volem fer una crida a veïns 
i veïnes perquè col·laborin en el projecte, 
ja que hi ha molta feina a fer i necessitem 
més mans! 

Pàgina 5 


Desallotgen l’edifici 
reapropiat d’Hostafrancs 



Algunes persones van declarar abusos i violència per part dels Mossos d'Esquadra, que van desallotjar l’edifici per la força a les cinc de la matinada del 30 de novembre. ALBERT GARCIA 


Més de mil persones van participar 
el divendres 18 de novembre en l’ac¬ 
ció de reapropiació social d’un edifi¬ 
ci del carrer Hostafrancs que feia 
més de tres anys que estava buit. La 
iniciativa formava part de l’assem¬ 
blea d’indignades 15M i responia a 
la crida a l’acció per un habitatge 
digne. 

L’edifici pertany a la promotora 
Nyala 2006 S.L. i a SA NOSTRA - Cai¬ 
xa de Balears, que ha rebut diners 
públics, fet que justificava, segons 
els convocants de l’acció, «una 


col·lectivització dels recursos pú¬ 
blics per retornar-los a la seva funció 
social». Amb aquesta finalitat, l’edifi¬ 
ci acollia persones afectades per des- 
nonaments recents, aturades, en si¬ 
tuació de precarietat i amb recursos 
escassos per assumir el cost d’un ha¬ 
bitatge. 

En el moment de treure al carrer 
aquest número de la burxa, hem sa¬ 
but que els Mossos d’Esquadra han 
desallotjat l’immoble. Us oferim l’ar¬ 
ticle que teníem preparat per expli¬ 
car aquesta inicitiva. Pàgina 3 



Luisa García 

Membre de Creación Positiva, en¬ 
titat de Sants que des de l’any 


2001 treballa per donar una aten¬ 
ció integral a les persones afecta¬ 
des pel V1H des de la perspectiva 
de gènere, fent de la promoció de 
la salut i de la defensa dels drets 
l’eix de la seva acció. 

Trenta anys després de l’inici 
de l'epidèmia, que afecta avui a 
33,3 milions de persones arreu 
del planeta, volem valorar amb 
ella els avenços i els reptes pen¬ 
dents. Pàgina 12 


Opinió_ 

Carta des de 
la plaça Tahrir 

PÀGINA 2 

la burxa recull unes paraules escrites 
des del que ha estat l’epicentre i el 
símbol de la revolució egípcia. El po¬ 
ble egipci ha perdut la por i s’ha or¬ 
ganitzat, fins a esdevenir un referent 
mundial. 


En moviment_ 

Campanya 
contra la tortura 

PÀGINA 9 

Sovint, per desgràcia, hem de sentir a 
parlar sobre tortures als centres peni¬ 
tenciaris. Aquest fet ha motivat l’actual 
campanya que estan duent a terme al¬ 
guns presos, consistent a fer dejunis 
mensuals i denunciar els torturadors. 


Cultura_ 

El 23è Cros 

PÀGINA 10 

La XXXIII edició del Cros Popular de 
Sants va comptar amb un important 
èxit de participació (va arribar a 1.600 
corredors inscrits dotze dies abans de 
la prova). Les diferents curses, una d’e¬ 
lles adaptada a corredors amb discapa- 
citat psíquica, es van acompanyar d’ac¬ 
tes com el Cros contra la fam que s’ha 
incorporat aquest any. 

Arreu 

■v 

Anàlisi 

dels resultats 
electorals 

PÀGINA 11 

Analitzem els resultats de la cita electo¬ 
ral del 20 de novembre als Països Cata¬ 
lans; unes eleccions en què aproxima¬ 
dament un 18 % de la població no té 
dret a vot i en què el vot nul i en blanc 
han tingut màxims històrics. 

PÀGINES CENTRALS 

Un llibre que ens serveix com a memòria gràfica 
d’una lluita que s’escampa amb un recull de foto¬ 
grafies i piulades fetes entre el 15M i el 19J. 


Barcelona 
Explota V.2 


PAGINES CENTRALS 

Kasba Music ha editat la segona versió del disc Barcelona 
Explota en honor a Tralla Records, petita discogràfica que 
funcionava de forma cooperativa. 

Opinions 


Editorials 

Reapropiem 
edificis per 
a una fun¬ 
ció social 

La reapropiació social 
d’edificis buits ha 
significat un pas 
important en la 
reivindicació d’un 
habitatge digne. 


Opinió 

Quan es 
perd la por 

Joan Canela Barrull 
Periodista 

Arribo a la plaça Tahrir, al Caire, 
plena de gom a gom per setè dia 
consecutiu. Dues files de militants 
demanen la documentació a to¬ 
thom qui vol entrar —a Egipte la 
professió figura al document d’i¬ 
dentitat— i n’escorcollen les bos¬ 
ses. El nivell d’organització es man¬ 
té dins la plaça: a pesar del caos 
aparent existeixen hospitals de 
campanya, passadissos per deixar 
passar les ambulàncies, menjadors, 
zones de descans... És increïble la 
rapidesa amb què tota aquesta gent 
s’ha organitzat, tenint en compte, a 

Salt de plens 

Pirates a 
babord o 
a estribord? 


Quel Ness 

El 20 N, aniversari en el qual «Sa excre- 
mència», com anomenava l’impagable 
Joan Brossa a l’assassí Francisco Fran¬ 
co, va morir podrit al llit per vergonya 
de tothom, hi va haver eleccions gene¬ 
rals. Els seus hereus, que mai han con¬ 
demnat la dictadura, han tenyit de blau 
la pell de brau. L’excepció catalana no¬ 
més ho és en aparença, ja que defen¬ 
sen els mateixos interessos de classe. I 
a la es proves em remeto: retallades a 
tort i a dret, però sense qüestionar en 
cap moment els guanys dels bancs, la 
despesa militar, la de la casa reial, la del 
Senat, els sous dels càrrecs públics, etc. 
I el concert econòmic? Uuuuiiiii... 


L a reapropiació social d’edifi¬ 
cis buits, com el d’Hosta- 
francs, 3 i molts d’altres a la 
ciutat de Barcelona, a Cata¬ 
lunya i a l’estat, ha significat un pas 
important en la reivindicació i l’ac¬ 
ció per un habitatge digne. Des de 
La Burxa considerem legítim 
col·lectivitzar espais buits i abando¬ 
nats en mans d’especuladors per 
posar-los al servei de les persones 
que els necessiten, en el marc d’un 
procés col·lectiu que lluny de l’as- 
sistencialisme, reforça el valor de la 
solidaritat i l’autoorganització. 

Davant l’existència de milers de 
pisos buits que en molts casos per¬ 
tanyen a entitats bancàries que han 
estat rescatades amb diners públics, 
i la inacció de l’administració per 
cobrir la necessitat bàsica de l’habi¬ 
tatge, posant-se al servei de ban- 


més, que ho ha fet una i altra vega¬ 
da després de cada desallotjament, 
quan milers de policies envaïen 
Tahrir i la buidaven a cops de po¬ 
rra, bala de goma i núvols de gasos 
lacrimògens i en cremaven totes les 
tendes i estris que hi trobaven. Tot 
ha estat en va, l’endemà la gent tor¬ 
nava i ho tornava a reconstruir tot 
més ràpidament del que havia cos¬ 
tat destruir-ho. Suposo que és una 
de les lliçons apreses a la revolució 
de gener. 

Però s’ha après una altra cosa en¬ 
cara més important de llavors. No 
creure en el poder. Ni en les seves 
promeses, ni en les seves amenaces 
ni en els seus subterfugis ni discur¬ 
sos de paraules buides. 

Fa nou mesos la consigna era 
«No deixarem la plaça fins que Mu- 
barak marxi». I al final va haver de 
marxar —el dictador— perquè la 


Bé, resulta que dies abans del 
dia esmentat, em va caure a les 
mans un petit opuscle de Pirates de 
Catalunya. No, no és una associació 
presidida per un tal Millet, i que té 
com a membres d’honor la flor i na¬ 
ta de la burgesia catalana, no. Són 
un partit polític que es presentava a 
les eleccions, tal i com ja va fer en 
les passades regionals catalanes, 
amb el resultat de 6.489 vots. 

En aquestes darreres no he acon¬ 
seguit saber-ne el resultat, ja que ni 
en el seu bloc pirata.cat ho diu. Pe¬ 
rò el que més m’ha cridat l’atenció 
d’aquesta formació inspirada en la 
iniciativa Piratpartiet de Suècia és 
l’apartat titulat: «Què faran els re¬ 
presentants pirates al Congrés», 
que hi ha en el petit opuscle i que 
atesos els resultats, els representats 
no podran fer. Hi ha tres punts que 
són els següents: Primera Llei: Un 
representant pirata votarà sempre a 
favor de la Declaració Universals 


quers, grans empreses i propietaris, 
està més que justificat una reapro¬ 
piació social d’aquests pisos. 

la burxa se suma, per tot això, al 
projecte Habitatge 18n i esperem 
que iniciatives com aquesta puguin 
seguir creixent i ajudant a fer teixit 
social i reivindicatiu al barri i a do¬ 
nar resposta a les necessitats de les 
persones. 


gent es va mantenir ferma en la se¬ 
va exigència. Avui han decidit que 
no marxaran fins que els militars 
no cedeixin el poder a un govern 
civil i estic segur que ho acompli¬ 
ran. En una seqüència que recorda 
—accelerada— la del gener, conse¬ 
cutivament han anat fracassant l’a¬ 
parent ignorància inicial de les ma¬ 
nifestacions, la posterior repressió 
policial amb desenes de morts i 
més d’un miler de ferits, les nego¬ 
ciacions d’alt nivell entre els mili¬ 
tars i diferents partits d’oposició 
més o menys domesticada i les pro¬ 
meses de canvis futurs i de deixar el 
poder «en els propers mesos». 

A cada desallotjament de la pla¬ 
ça l’ha seguit una altra ocupació 
amb cada cop més i més gent i cada 
cop amb les idees més clares. Sa¬ 
ben, per experiència, per l’expe¬ 
riència guanyada al gener, que sols 


del Drets Humans. Segona: Un re¬ 
presentant pirata votarà sempre a 
favor de l’Ideari Pirata, excepte 
quan entri en conflicte amb la pri- 


L’abstenció, 
el partit’ 
triomfador 

Aquestes eleccions han 
estat envoltades per 
assemblees a les places, 
campanyes per l’absten¬ 
cionisme actiu, els par¬ 
tits «tradicionals» inten¬ 
tant pujar al carro 
d’una societat que els 
va unes passes per 
davant. 


val la fermesa i que la repressió i les 
amenaces ja no tenen cap força un 
cop s’ha perdut la por. Aquest és un 
d’aquells estranys moments en què 
prou vol dir prou i que comunament 
coneixem per «revolució». 

A pesar dels morts i del dolor físic 
de la repressió policial, no és aques¬ 
ta la principal enemiga dels manifes¬ 
tants, sinó deixar-se atrapar pel labe¬ 
rint de promeses, negociacions, can¬ 
vis sols aparents i altra quincalla 
barata dels que volen gestionar un 
«mubarakisme» sense Mubarak. Això 
és el que van pensar els militars, 
quan el gener es van presentar com a 
«salvadors» de la revolució i van pre¬ 
tendre sacrificar el rei tot deixant in¬ 
tacte el règim. Avui és obvi que la ju¬ 
gada els ha sortit malament a pesar 
que, nou mesos després, la majoria 
d’analistes ja donaven la revolució 
per morta i enterrada. 


mera llei. Tercera: un representant 
pirata obeirà sempre les ordres que 
li dicti, per democràcia directa, 
l’Assemblea d’afiliats, excepte si 



O bservant els resultats per 
escons en aquestes elec¬ 
cions del 20N, qualsevol 
podria pensar que vivim 
en un país de «dretes», que el partit 
hegemònic a l’Estat espanyol és la 
dreta més rància, un PP que ha acon¬ 
seguit una majoria absoluta amb 186 
escons, el partit que deixa la cadira, el 
PSOE, un partit socialdemòcrata que 
ha aplicat polítiques de dretes, ha 
aconseguit 110 escons, i ja el seguei¬ 
xen CiU amb 16 escons, i els altres. 
Però el que molts pocs mitjans analit¬ 
zen amb deteniment es el 33 % d’abs¬ 
tencionisme, ja que si aquest resultat 
es comptabilitzés seria el «partit més 
votat». En aquestes eleccions l’absten¬ 
cionisme no ha estat de sofà, o de 
platja, ha estat conscient, crític i de 
càstig, no sols a la classe política, sinó 
també al sistema que la sustenta. 


Aquests mateixos analistes ara 
diuen que les imatges de la plaça 
«els recorden els fets de gener». 
També ho recorden els seus «savis» 
consells d'abandonar la plaça i con¬ 
fiar en les promeses del poder, els 
seus intents de distreure els joves 
revolucionaris i la seva poc dissi¬ 
mulada por cap al poble que diuen 
escoltar i entendre. 

Unes actituds —les dels polítics, 
els analistes i els policies— que, tot 
sigui dit de passada, recorden, per¬ 
sonatge per personatge d’aquest 
vodevil les que al nostre país adop¬ 
ten cadascú en el seu rol. Però tam¬ 
bé aquí estem perdent la por i aviat 
tot això no els valdrà de res. Com a 
Egipte. 


aquesta ordre entra en conflicte 
amb la primera i la segona llei. 

Trobo que d’entrada hi ha massa 
excepcions. Després ens podríem 
preguntar: Pot una Assemblea d’afi¬ 
liats dictar una ordre que entri en 
contradicció amb el seu propi idea¬ 
ri, a no ser que vagin tots borratxos 
o fumats, o que l’assemblea estigui 
plena d’infiltrats, com acostuma a 
passar en aquests partidets extra¬ 
parlamentaris? La següent pregunta 
seria: Com pot l’Ideari Pirata entrar 
en conflicte amb la Declaració dels 
Drets Humans, quan de tan ligth 
que és, fins i tot l’església catòlica 
la va reconèixer l’any 1963, a través 
de Joan XXIII? 

En fi, que els pirates fan honor al 
seu nom i no es refien ni d’ells ma¬ 
teixos, perquè es prou sabut que 
els autèntics pirates, per qualsevol 
fotesa i en un tres i no res, llança¬ 
ven el seu capità pirata al taurons. 

Okupació a 
Hostafrancs: de la 
indignació a I acció 


li 



Les famílies estaven molt contentes i esperançades per aquesta nova situació que se’ls 
presentà gràcies a la reapropiació de l’edifici. ALBERT GARCIA 


Sota la convocatòria «La nos¬ 
tra elecció, l'acció, mai més 
soles», es van reunir més de 
mil persones el divendres 18 
de novembre a la tarda a 
Plaça Catalunya, que van 
sortir en manifestació fins al 
barri de Sants, on van parti¬ 
cipar a l'acció de reapropia¬ 
ció social d'un edifici buit 
del carrer Hostafrancs, 3. 


Gemma Parera 

Sants 


L’edifici, de dotze habitatges, estava 
buit des de fa més de tres anys i ara 
s’ha convertit en l’habitatge de perso¬ 
nes que viuen en situació de preca- 
rietat o han estat recentment desno¬ 
nades. 

L’edifici pertany a la promotora 
Nyala 2006 SL, amb seu a Palma, i a 
SA NOSTRA-Caixa de Balears, inte¬ 
grada al banc Mare Nostrum, amb qui 
la promotora es troba endeutada. Sa 
Nostra és la caixa més lligada al sector 
immobiliari del grup Banc Mare Nos¬ 
trum, format per Caja Granada, Caja 
Múrcia, Caixa Penedès i Sa Nostra, i és 
la novena entitat espanyola amb ma¬ 
jor dependència de les fluctuacions 
del sector de la construcció. Com a 
conseqüència, el banc Mare Nostrum, 
amb l’esclat de la crisi, va ser rescatat 
per fons públics l’any 2010 per un va¬ 
lor de 915 milions d’euros. A inicis 
d’aquest any, el grup Banc Mare Nos¬ 
trum xifrava la seva exposició al sec¬ 
tor immobiliari en 11.554 millones 
d’euros. A més, Sa Nostra va finançar 
la Fundació d’Urdangarín, acusada de 
desviació de diners públics en la 
construcció d’un equipament espor¬ 
tiu a Mallorca. 

AUTOORGANITZACIÓ 
PER L’HABITATGE 

Per tot això, l’assemblea d’indignades 
15M de Sants s’ha reapropiat d’a¬ 
quest immoble, conegut com Habi- 
tatgel8n. «Amb aquesta acció col·lec¬ 
tiva volem deixar clar que hi ha molts 
habitatges buits i animem a la gent a 
autoorganitzar-se i a reapropiar-se 
d’aquells que pertanyen als respon¬ 
sables d’aquesta crisis: els grans pro¬ 
pietaris. La banca ha estat rescatada 
amb diners públics i, per tant, és rao¬ 
nable que l’estoc d’habitatge de què 
disposen i amb què especulen sigui 
expropiat (sense compensació, do¬ 


nat que ja l’han rebuda) per servei 
del poble». També afegeixen que «vo¬ 
lem anar més enllà de la labor pura¬ 
ment assistencial, no practiquem la 
beneficència, sinó el suport mutu i 
l’empoderament col·lectiu». 

Durant el cap de setmana es van 
fer tasques d’acondicionament, orga¬ 
nització i defensa de l’espai, així com 
diverses activitats de suport i de difu¬ 
sió del projecte (xerrades, passis de 
vídeo, recital de poemes, dinars po¬ 
pulars...) Un grup de suport va dor¬ 
mir a l’edifici i també hi va acampar al 
davant. 

La setmana següent van entrar a 
viure a l’edifici diverses persones 
amb necessitat d’habitatge. Una d’e¬ 
lles és la Jakeline, que des de que es 
va quedar a l’atur l’any 2008 ha tin¬ 
gut dificultats per pagar la hipoteca. 
El passat 4 d’octubre la van fer fora 
de casa seva i amb dos fills no té on 
anar a viure. «Vaig anar als serveis so¬ 
cials, i em van dir que anés als Mos¬ 
sos d’Esquadra a demanar un alberg, 
quan ells m’han fet fora del meu pis i 
sense ni notificació prèvia. De cop i 
volta em vaig veure al carrer». 

La promotora Nyala 2006 S.L. ha 
interposat una denúncia contra els 
habitants de l’edifici per la via penal 
al jutjat d’instrucció número 23. Des 
d’Habitatge 18n es considera que 
aquesta denúncia suposa una crimi- 
nalització i penalització de les neces¬ 
sitats socials i es demana el màxim de 
suport per evitar el desallotjament. 

AMPLI SUPORT VEÏNAL 

L’onada de suport que ha despertat 
l’acció al barri mostra la legitimitat so¬ 
cial d’una reivindicació que posa per 
davant les necessitats de les persones 
a l’especulació immobiliària de les 
grans empreses i la banca. «Per sobre 
del dret a la propietat entenem que 
preval el dret a viure en pau, en un ha¬ 
bitatge digne, amb recursos per man¬ 
tenir la família, i el dret a ser feliços. 
Pensem que els nostres governants 
haurien de ser els primers defensors 
d’aquests drets de les persones i, ma¬ 
lauradament, semblen esclaus d’altres 
drets minoritaris, com el de la propie¬ 
tat, el dret a arruïnar famílies, el dret 
dels rics de no pagar impostos o el 
dret a l’especulació més desaforada», 
va explicar Jordi Falcó, membre del 
Centre Social de Sants i la Comissió 
de Veïns de la Bordeta. 

La Federació d’Associacions de 
Veïns de Barcelona (FAVB), i altres as¬ 
sociacions de veïns i entitats del barri 
i de la ciutat també han formalitzat la 
seva adhesió. 


Així mateix, diversos veïns i veïnes 
que s’han acostat a l’edifici han mos¬ 
trat el seu suport a través d’un full de 
signatures. «Si jo em trobés en una si¬ 
tuació similar, faria el mateix», explica¬ 
va una veïna del barri, «fa anys que l’e¬ 
difici està buit, ja era hora que se’n fes 
un ús social», defensava un altre veí. 
Un jove expressava el suport de la co¬ 
munitat gitana que té una forta pre¬ 
sència al barri «estem molt contents 
que s’hagi recuperat l’espai per fer-ne 
un habitatge per famílies que ho ne¬ 
cessiten». 

UN MES DE REAPR0PIACI0NS 
D’ESPAIS 

La reapropiació social de l’edifici 
d’Hostafrancs s’emmarca en una llui¬ 
ta per l’alliberament d’espais aban¬ 
donats del moviment 15M. L’expe¬ 
riència de la recuperació de l’edifici 
de Nou Barris per a famílies desnona¬ 
des el 15 d’octubre en finalitzar la 
manifestació «De la indignació a l’ac¬ 
ció», convocada per l’assemblea 15M, 
ha animat a les assemblees de barri a 
fer accions similars. 

El 22 d’octubre una manifestació 
contra els desallotjaments i els des- 
nonaments va recórrer els carrers de 
Gràcia, i va finalitzar amb la reapro¬ 
piació d’una oficina buida de Caixa 
Tarragona. 


Durant la setmana del 14 al 20 de 
novembre es va entrar a un edifici 
abandonat a la plaça Duc de Medinace¬ 
li, que havia estat la seu de la Universi¬ 
tat Pompeu Fabra; una sucursal bancà¬ 
ria abandonada al barri de l’Eixample; 
un edifici a la Sagrera que feia 10 anys 
que estava abandonat, i un edifici mu¬ 
nicipal buit al carrer Londres, que van 


ser desallotjats poc després. Sant Cu¬ 
gat, la Floresta i Olot també han prota¬ 
gonitzat reapropiacions d’edificis aban¬ 
donats per destinar-los a usos socials i 
a habitatge de persones desnonades. 


Més informació a: 
http://habitatge18n.word- 
press.com/ 


ÚLTIMA HORA 


Els Mossos desallotgen 
l’Habitatge 18N 



Moment en què es desallotjava a les persones penjades de la façana. ALBERT GARCÍA 


Laia Sànchez Amat 


La matinada del 30 de novembre, 
l’Habitatge 18M ha estat desallotjat 
pels Mossos d’Esquadra. Els ru¬ 
mors de desallotjament que ja cir¬ 


culaven durant tot el dimarts han 
fet que unes 100 persones fessin 
guàrdia durant tota la nit davant de 
l’immoble. 

Tal com informa el setmanari Di¬ 
recta, l’operació ha començat a un 


quart de sis de la matinada quan 15 
furgonetes de la Brigada Mòbil 
s’han presentat davant de l’edifici. 
A dins hi havia una dotzena de 
persones tancades, tres de les quals 
s’han penjat a la façana. El des¬ 
allotjament s’ha fet efectiu quan un 
grup d’antiavalots ha entrat a 
l’habitatge esbotzant la porta a cops 
de mall i n’ha fet fora les ocupants, 
que declaren haver rebut cops, 
puntades de peu i estirades de 
cabells. Un subgrup dels antiavalots 
especialitzat en escalada ha tret per 
la força les persones que resistien 
penjades a la façana, tot i la pe- 
rillositat que implica aquest proce¬ 
diment. 

Segons ha informat el gabinet de 
premsa d’aquest cos policial, cinc 
d’aquestes persones han estat im¬ 
putades per resistència a l’autoritat. 

Sants 


A PEU DE CARRER 


Islamofòbia 
i MMCC 


Verònica Fernàndez 

Diu Amin Maalouf a Lleó L’Africà-. 
«Hi ha mentides per les quals les 
orelles són més culpables que la 
boca. I ens sobren orelles per creu¬ 
re només el que apareix a la prem¬ 
sa i negar que hi hagi una altra rea¬ 
litat. No obstant això, com és possi¬ 
ble que tots els mitjans coincideixin 
en la selecció de les seves notícies?» 

Els polítics utilitzen la premsa 
per llançar els missatges que els in¬ 
teressen, desviant l’atenció de la 
ciutadania d’assumptes veritable¬ 
ment rellevants i per això es servei¬ 
xen de la por. El discurs ens remet 
amb força a una imatge unívoca i 
reductora de l’Islam que apareix 
com una religió incapaç de pro¬ 
moure la modernització política i 
que constitueix un perill per a la 
democràcia i el «mode de vida occi¬ 
dental». 

Això ha servit per legitimar inter¬ 
vencions militars traïdores dels 
principis democràtics. En l’àmbit 
domèstic, aquesta «demonització» 
es tradueix en un rebuig frontal als 
estrangers, als quals considerem 
uns inadaptats. És important pun¬ 
tualitzar que «integració» no signifi¬ 
ca «mimetització». Hem d’acceptar 
la diversitat com a part de la nostra 
vida quotidiana i exigir a aquests 
nous ciutadans que compleixin la 
llei, coneguin l’idioma i respectin la 
cultura autòctona, la qual cosa no 
implica que oblidin els seus orí¬ 
gens. 

Durant vuit segles, gran part 
dels nostres avantpassats va resar 
mirant a La Meca i avui, només a 
Catalunya, hi ha 34.000 nous mu¬ 
sulmans que no coneixen una altra 
llar més que aquesta i la cultura 
dels quals és totalment europea. 

La Constitució protegeix la lli¬ 
bertat de culte, som lliures de ves¬ 
tir-nos com vulguem i no podem 
ser discriminats. No obstant això, 
hem de participar en la societat i 
ensenyar als altres a separar l’Is¬ 
lam del masclisme i el terrorisme i 
és imprescindible que els mitjans 
de comunicació ens permetin al¬ 
çar la veu. 


El vei'nat de Vallespir, 25 denuncia 
més assetjament immobiliari 



Vista de l’edifici del carrer de Vallespir, al costat de l’estació de Sants. IVET ER0LES 


El jutjat ha acceptat una 
denúncia feta pels veïns i 
les veïnes del carrer 
Vallespir, 25 davant les 
noves provocacions de la 
propietària del immoble. 

Ivet Eroles 

Sants 


Fa més d’un mes els propietaris de la 
finca van entrar als pisos que estan 
desocupats i van causar-hi nombro¬ 
ses destrosses. Les veïnes i els veïns 
ho van interpretar com una forma 
més de l’assetjament que porten pa¬ 
tint des de fa anys i van fer una de¬ 
núncia per la via penal que el jutjat 
ha acceptat. 

Segons Felip Roca, un dels lloga¬ 
ters, l’advocada dels afectats s’ha 
mostrat satisfeta davant la decisió del 
jutjat i tots esperen que cridin l’aten¬ 
ció als propietaris. «Ho fan per es¬ 
pantar-nos als jubilats que quedem 
aquí, tots els que vivim aquí som 
vells», afirma Roca. 


Des de la primavera del 2008 
aquests veïns són víctimes de mob- 
bing immobiliari i esperen conèixer 
abans de Nadal el resultat del recurs 
que van presentar a una sentència ju¬ 
dicial que declara l’edifici en ruïna i, 
que per tant, han d’abandonar. Sa¬ 
ben que l’audiència es va celebrar el 
passat més d’octubre i diuen que la 
resolució està «al caure». 

EL RESULTAT DEL RECURS, 

ABANS DE NADAL? 

Tot va començar quan la propietà¬ 
ria es va negar a fer unes repara¬ 
cions que reclamava el veïnat. En¬ 
lloc d’això, va voler declarar l’edifi¬ 
ci en ruïna i els veïns ho fan 
denunciar. La propietària es va em¬ 
parar en l’article 118 de la LAU (Llei 
d’arrendaments urbans), que esta¬ 
bleix que el propietari té la facultat 
d’acabar amb els contractes d’a¬ 
rrendament si les obres de rehabili¬ 
tació superen el 50 % del valor ac¬ 
tual dels habitatges. Tot i les dife¬ 
rències entre els pèrits presentats 
per les diferents parts, la resolució 
judicial va fallar a favor de la pro¬ 


pietat i va declarar la finca en estat 
de ruïna econòmica. A més deter¬ 
minava la quantitat de la indemnit¬ 
zació pels veïns en 8.000 euros, 
«s’estan rient de nosaltres» sentèn¬ 
cia Felip Roca, fent referència a 
aquesta quantitat irrisòria. 


Diverses entitats del barri han de¬ 
nunciat que es tracta d’unes de les 
conseqüències que porta l’ampliació 
de l’Estació de Sants. Al veïnat només 
els queda esperar que el tió els cagui 
bones notícies, i sinó, com diu Roca, 
no pararan de «bellugar-se». 


Joves, identitat i racisme al Laboratori Antiracista 



Sis joves immigrants o fills d’immigrants van explicar les seves identitats múltiples. LABO¬ 
RATORI ANTIRACISTA 


Gemma Parera 

Sants 


Enguany s’han celebrat al Casinet 
d’Hostafrancs unes jornades dedica¬ 
des a joves de diferents orígens, que 


organitza SOS Racisme conjunta¬ 
ment amb el Secretariat d’Entitats 
de Sants, Hostafrancs i la Bordeta. 

L’acte va motivar la reflexió i la 
participació activa de les més de 
dues-centes persones assistents, la 


majoria joves, entorn la lluita 
contra el racisme i la promoció d’un 
concepte de ciutadania que as¬ 
seguri la igualtat de drets i d’opor¬ 
tunitats. 

La sessió va començar amb el te- 
atre-fòrum «Mustafà és al replà», di¬ 
rigit per l’associació teatral Forn de 
Teatre Pa’tothom. La segona activi¬ 
tat va ser el debat «Identitats», en 
què sis joves immigrants o fills i fi¬ 
lles de famílies immigrades van 
compartir la seva vivència de la 
identitat. La Patrícia Porteros va de¬ 
fensar la positivitat de compartir di¬ 
ferents cultures, fet que et fa «més 
tolerant i flexible per entendre mi¬ 
llor la gent». Karanmod Singateh, 
fill d’un immigrant gambià, va expli¬ 
car com sent que té una multiiden- 
titat. «La diversitat sempre és rique¬ 


sa, hem d’intentar comprendre les 
diferències. La manera com et com¬ 
portes amb els altres és perquè 
t’han de jutjar, i no per allò que no 
has escollit", va defensar. 

L’escriptor Inongo Vi Makomè, 
de l’Associació Itondi Kribi, va des¬ 
tacar «la seguretat dels joves que 
han pres la paraula. Han associat la 
identitat a mestissatge i han parlat 
de la condició de ciutadà del món». 

La jornada va acabar amb una 
actuació de gegants, una altra dels 
capgrossos de l’associació cultural 
mexicano catalana Mexcat, un taller 
de castells amb els Castellers de 
Sants i uns ritmes de rap joves, que 
van permetre compartir un tast de 
cultures entre persones de diferents 
generacions i amb identitats di¬ 
verses. 

La Burxa us necessita! 



LA BURXA 

Sants i barris veïns 


Veïnes i veïns, necessito un cop de 
mà. Encara que surti cada mes al car¬ 
rer, estic bastant fluixa de forces. 
Potser vosaltres no ho heu notat, pe¬ 
rò cada cop hi ha menys persones 
que fan possible la meva publicació. 
Moltes vegades m’heu repetit que 
sóc del barri, doncs necessito que 
em doneu una empenta. 

Podeu col·laborar amb mi de for¬ 
mes molt diverses. Les més evidents 
són les de redactora , il·lustradora, 
fotògrafa o maquetadora. Però enca¬ 
ra que aquestes feines són les més 
visibles, no són més importants que 
les altres. A les nostres assemblees 
hi falta gent i és el lloc on es prenen 
les decisions més importants: hi de¬ 
cidim els continguts mensuals i ens 
repartim la feina. Cada secció té una 


coordinadora que s’encarrega de 
maquetar i assegurar-se que no que¬ 
di cap espai buit. Doncs bé, hi ha al¬ 
gunes seccions que s’estan quedant 
sense coordinadores. També estic 
molt agraïda a les meves editores, 
que cada mes s’asseguren que surti 
sense faltes, però elles van molt en- 
feinades i no els aniria malament 
una mica d’ajuda. 

La meva distribució també s’està 
convertint en un problema i és ben 
fàcil de fer-la! Només cal que de ca¬ 
mí a casa m’aneu deixant en algun 
dels punts que ja us diran les meves 
companyes. Si, a més d’això, aconse¬ 
guim desencallar les subscripcions, 
estaré més que contenta, ja que mol¬ 
tes persones que estan subscrites i 
que viuen fora del barri fa temps 
que no em reben a casa. 

I si parlem dels calerons... també 
estic en crisi! No en tinc prou amb 


els diners de l’Assemblea de Barri, 
necessito els ingressos de la publi¬ 
citat i m’estic quedant sense anun¬ 
cis. El contacte amb els anunciants 
és senzill i ens aniria molt bé revi- 
sar-lo. 

Heu entrat a la meva web o con¬ 
sultat el meu perfil a les xarxes so¬ 
cials? Sé que estem a l’època 2.0 pe¬ 
rò em faig un embolic amb les no¬ 
ves tecnologies, potser em podríeu 
ajudar a posar-me al dia. 

Per tot això us convido el dissab¬ 
te 17 de desembre a Can Vies a les 
12 del matí. Així podrem parlar 
tranquil·lament de tot plegat. Si no 
podeu venir aquell dia em podeu 
escriure a laburxa@gmail.com i se¬ 
gur que ens podem trobar en un al¬ 
tre moment. Durant aquest 13 anys 
us he tingut al meu costat i sé que 
no em fallareu. 


Segona jornada de la Universitat LaCol farà els estudis 

Indignada a l’Espai Obert P™' ÍS . P er ^formar 

° la Lleialtat Santsenca 


La Universitat Indignada de 
Sants va néixer amb la idea 
de potenciar la formació de 
les veïnes en qüestió que 
consideren importants però 
que no acostumen a ser trac¬ 
tades a les aules ni als mit¬ 
jans de comunicació clàssics. 

Universitat Indignada 

Sants 


Jordi Calvo, del Centre Delàs, va 
explicar com la despesa pública mili¬ 
tar es manté força estable en el temps, 
i que en el pressupost de defensa 
no s’hi inclouen la recerca i la investi¬ 
gació militar, o el pagament dels 
interessos per la compra d’armes, per 


la qual cosa la despesa és molt més 
elevada. 

La xerrada d’opcions de vot i llei 
electoral, d’Enric Leira, va comptar 
amb un col·loqui on debatiren sobre 
les diferents opcions de vot i no vot, 
sobre la legitimat del sistema parla¬ 
mentari i sobre la participació demo¬ 
cràtica. Carlos Sampietro resumí la 
història de la borsa i el funcionament 
d’aquesta com a instrument de finan¬ 
çament; i Felipe Aranguren va parlar 
sobre mètodes de participació directa 
i dels referèndums; sobre la història i 
l’educació, i sobre tres grans opcions 
per canviar la societat: la revolució ar¬ 
mada, la participació al sistema parla¬ 
mentari i la desobediència civil. 

La Ciutat Invisible i Germinal van 
parlar sobre els principis del coopera¬ 
tivisme i la seva experiència. Es va de¬ 
batre sobre el paper de les cooperati¬ 


ves com motor de canvi del sistema 
econòmic a la nostra societat, tant a la 
producció i consum com a la feina. 

Laia Altarriba va exposar les precà¬ 
ries condicions de treball i la pressió a 
què es veuen sotmesos els periodis¬ 
tes, i per tant la dificultat d’escriure ar¬ 
ticles compromesos o crítics. Es tractà 
la privatització de TV3 i la influència 
dels mitjans digitals en els continguts 
dels mitjans de comunicació clàssics. 

ASSISTÈNCIA DESIGUAL 

L’assistència a les xerrades ha estat 
irregular, molt bon començament pe¬ 
rò amb algunes sessions amb poc pú¬ 
blic, sobretoOt entre setmana. Algu¬ 
nes xerrades s’han enregistrat, i aviat 
se’n farà difusió. Consideren que ha 
estat una experiència molt enriquido¬ 
ra i que ha permès obrir espais de crí¬ 
tica i coneixement. 


LaCol 

Sants 


Després de gairebé dos anys lluitant 
per a la recuperació de La Lleialtat 
Santsenca, l’Ajuntament ha encarre¬ 
gat a LaCol, col·lectiu de joves ar¬ 
quitectes establerts al barri, fer els 
estudis previs per a la rehabilitació 
de l’edifici. 

En la darrera Comissió de Segui¬ 
ment del 7 de novembre de 2011 el 
districte de Sants-Montjuïc i la Pla¬ 
taforma La Lleialtat Santsenca van 
encarregar als tècnics de LaCol l’exe¬ 
cució d’un aixecament precís de 
l’estat actual de l’edifici, un reportat¬ 
ge fotogràfic del mateix, així com la 
redacció de diferents alternatives 
possibles d’implementació del Pla 
d’usos que ja s’havia presentat an¬ 


teriorment. Aquests documents, que 
han d’estar acabats al febrer de 2012, 
permetran redactar les bases per 
obrir en un futur el concurs públic 
per realitzar el projecte bàsic i exe¬ 
cutiu per convertir aquesta antiga 
cooperativa en un equipament obert 
al barri. 

A la mateixa Comissió de Segui¬ 
ment, la primera presidida per CiU, 
es va confirmar que les obres d’ade¬ 
quació de l’edifici costarien entre 4,5 
i 5 milions d’euros. També la Plata¬ 
forma va recordar a l’ajuntament i a 
tots els partits polítics que, quan els 
propers mesos es concreti el Pla 
d’Acció del Districte (PAD), aquest 
haurà d’incloure la reforma de La 
Lleialtat Santsenca com espai per a 
usos veïnals, cooperatius i de cultura 
popular. 


Mobilitzacions contra 
les retallades sanitàries 


Cada dimecres a les 14 h 
metges, personal sanitari i 
treballadors socials del CAP 
Numància es concentren al 
carrer per denunciar que 
retallar en salut és invertir en 
desigualtat. L'acció compta 
amb el suport de 
l'Assemblea 15M de Sants. 

Redacció 

Sants 


Aquesta acció de protesta vol de¬ 
nunciar les retallades en salut que 
han perjudicat la qualitat assisten- 
cial, amb el tancament de llits i sa¬ 
les d’operacions i dels serveis d’ur¬ 
gències de 56 CAP, l’endarreriment 
de l’activitat programada, la restric¬ 
ció de proves complementàries i 
l’augment de les llistes d’espera. 

Així mateix, s’ha vist perjudicada 
la situació laboral dels i les profes¬ 
sionals de l’atenció primària, amb 
acomiadaments de personal interí i 
eventual, i la retallada del 7-10 % 
dels salaris, que pot arribar fins a 


un 30 % amb la supressió de com¬ 
plements. 

Al CAP de Numància les retalla¬ 
des han arribat amb l’abandó par¬ 
cial de la cobertura de baixes i va¬ 
cances, que està afectant especial¬ 
ment a les llistes d’espera per a la 
realització de proves i per a l’aten¬ 
ció especialitzada. D’altra banda, 
com afirma Marc Vidal, metge d’a¬ 
tenció primària del CAP Numància, 
«no se’ns comunica res, hi ha una 
gran manca d’informació i incertesa 
sobre com afectaran les reformes al 
personal interí». 



La lluita per una sanitat pública i de qualitat s’ha extès en els darrers mesos. El 28 d’oc¬ 
tubre un grup d’usuaris i usuàries van ocupar el centre de salut com a resposta al tanca¬ 
ment del CAP de la Rambla Marina de Bellvitge. Cada dia duen a terme concentracions i 
cacerolades. ALBERT GARCIA. 

RT#i 5M: connectades 
a la xarxa, 

coordinades a les places 


CLARABOIA AUDIOVI- 
SUAL, LA CIUAT INVI¬ 
SIBLE I DIRECTA 

Si hi ha alguna cosa a 
destacar d’aquest re¬ 
cull de fotografies i 
piulades és el caràcter 
col·lectiu del mateix: 
488 persones i col·lec¬ 
tius han fet d’aquest 
projecte una realitat, 
mitjançant aporta¬ 
cions econòmiques a 
través de la platafor¬ 
ma de mecenatge Ver- 
kami; el col·lectiu edi¬ 
tor està format per les 
cooperatives Clara¬ 
boia Audiovisual i La 
ciutat invisible, i pel 
setmanari de comuni¬ 
cació Directa; apunta¬ 


rem també que més 
de 70 persones han 
col·laborat aportant- 
hi les seves fotogra¬ 
fies, traduint textos a 
l’anglès, l’alemany i 
el grec, i seleccionant 
piulades dels indrets 
on el 15M ha tingut se¬ 
guiment i ressò. L’es¬ 
perit de la cooperació 
viscut a les places 
aplicat a l’elaboració 
d’un treball editorial. 

144 pàgines de di¬ 
mensions 29 x 24 cm a 
tot color i tapa dura, 
amb un contingut or¬ 
ganitzat de manera 
cronològica. Una crò¬ 
nica visual de les pri¬ 
meres passes del mo¬ 


viment 15M narrades 
pels usuaris i usuàries 
de Twitter, que co¬ 
breix el període com¬ 
près entre el 15 de 
maig i el 19 de juny 
mitjançant 913 pila- 
des, 573 imatges i 288 
enllaços externs. L’a¬ 
campada de la plaça 
Catalunya hi té espe¬ 
cial protagonisme, tot 
i que es fan salts a 
d’altres indrets, tant 
dels Països Catalans, 
com de l’estat i d’Eu- 
ropa, en els moments 
clau. 

El llibre no s’acaba 
en aquest volum: l’ex¬ 
periència de les noves 
pràctiques polítiques 
2.0 es materialitza en 
una wiki, on poder, 
també col·lectiva¬ 
ment, millorar, am¬ 
pliar i traduir aquest 
recull. I en el DVD que 
LaTele.cat i 15Mbcn.tv 
han elaborat que co¬ 
breix el mateix perío¬ 
de. 

Un testimoni d’una 
lluita que s’escampa 
de les places a les es¬ 
coles, els CAP, al bloc 
18N. A tot arreu! 


Elba Mansilla 




BAPCELOMAEXPt OTA V.2 


HOMENATGE A TRALLA RECORDS 

Barcelona 
Explota V.2 


HOMENATGEA 
TRALLA RECORDS. 
KASBA MUSIC 2011 

L’any 1991, ara fa 20 
anys, va néixer a Bar¬ 
celona, concretament 
al barri del Poble Sec, 
Tralla Records. Tralla 
era un petit segell 
discogràfic que fun¬ 
cionava de manera 
cooperativa i que du¬ 
rant la seva història 
ens va regalar l’edició 
de discos tan inobli¬ 
dables com ara els 
primers discos de Dr. 
Calypso, Color Huma- 
no, Discípulos de Oti- 
lia, La Gran Orquestra 
Republicana, Koman- 
do Moriles o Ràbia Po¬ 
sitiva, per citar al¬ 
guns exemples. 


Durant més de 10 
anys es van convertir 
en una discogràfica 
independent capda¬ 
vantera a l’escena al¬ 
ternativa catalana i 
amb una forta inci¬ 
dència a nivell esta¬ 
tal. Amb l’entrada 
del nou segle els can¬ 
vis de la indústria 
discogràfica es van 
notar als petits se¬ 
gells i Tralla no va ser 
una excepció. La se¬ 
va dissolució venia 
precedida de l’edició 
de tres recopilatoris 
que commemoraven 
els seus 10 anys aca¬ 
bats de fer i resumia 
molt bé tota la feina 
feta en favor de ban¬ 
des novells que edi¬ 


taven maquetes -al¬ 
gunes d’elles ja míti¬ 
ques— amb el suport 
de Tralla i de bandes 
que representaven 
l’escena punk-rock i, 
sobretot, l’escena 
skatalítica del mo¬ 
ment. 

Gràcies a la inicia¬ 
tiva del segell Kasba 
Music, ubicat en ple 
barri de Sants i hereu 
en part de l’essència 
de Tralla, s’ha volgut 
recordar aquella ve¬ 
lla marca en motiu de 
l’edició de la seva 
primera referència i 
presentació en socie¬ 
tat, el disc Barcelona 
Explota. 20 anys més 
tard, un total de nou 
bandes s’han volgut 
afegir a la celebració 
i reeditar aquell disc 
en un segon volum en 
clau d’homenatge. La 
recopilació no ha es¬ 
ta casual. Entre 
aquestes nou bandes, 
trobem un bon grapat 
de músics que van 
militar al catàleg de 
Tralla amb les seves 
anteriors bandes, 
com ara gent de Neu- 
rastènia, Juanito Pi- 
kete y Los Mataesqui- 
roles o Anti-Dogmà- 
tikss. 

Una altra dada cu¬ 
riosa és la presenta¬ 
ció en societat dels 
tres nous projectes 
sorgits de la dissolu¬ 
ció de Ràbia Positiva: 


Lo Petit Comitè, Re¬ 
vés i Brum són les 
tres bandes que te¬ 
nen com a nexe comú 
poder tenir entre les 
seves files membres 
de R+. Cadascú amb 
el seu estil ens pre¬ 
senten dos nous te¬ 
mes, com la resta de 
bandes. 

Tota la campanya 
promocional d’aquest 
nou disc ha tingut 
moments d’èxtasi i 
nostàlgia que han 
anat acompanyats 
d’adhesius, cartells, 
octavetes i tota mena 
de bombardeig infor¬ 
matiu a través també 
de les xarxes socials. 
Tot plegat ens ha re¬ 
cordat molt bé l’es¬ 
perit inicial de Tralla, 
la presència activa al 
carrer i aquella vo¬ 
luntat incendiària i 
autònoma per inten¬ 
tar canviar les coses. 


David Vàzquez 


BURXANT ELS BYTES 


L'estrès de les xarxes socials 


Últimament hem par¬ 
lat des d’aquesta co¬ 
lumna de diverses 
xarxes socials com 
Twitter, Facebook, i 
els seu impacte en el 
nostre dia a dia a In¬ 
ternet. 

Molta gent gestiona 
diverses xarxes so¬ 
cials, i això pot arri¬ 
bar a ser estressant: 

L 


que si Facebook, que 
si Twitter, que si el 
Buzz de Google (ara 
Google+)... Doncs bé, 
hi ha diverses eines 
per gestionar aques¬ 
tes xarxes des d’un 
sol lloc. És tracta de 
webs on es poden 
veure les notícies de 
totes les nostres xar¬ 
xes socials juntes. 


Fins i tot es poden 
gestionar diferents 
comptes de Twitter, 
per exemple. 

Una d’aquestes ei¬ 
nes és TweetDeck, 
que té una opció web 
mòbil i, fins i tot, un 
programa que pots 
instal·lar al teu ordi¬ 
nador (per Windows, 
Mac, Linux). També 


pots programar mis¬ 
satges per enviar a 
una determinada hora 
o veure totes les men¬ 
cions a les xarxes so¬ 
cials. A més a més, en 
una sola pantalla et 
mostra diferents co¬ 
lumnes que pots per¬ 
sonalitzar: cerques 

d’ una paraula clau, 
missatges privats, 


mencions, usuaris se¬ 
gueixes... 

Una gran diversitat 
per treure més profit 
d’aquest internet plu¬ 
ral, que intenta llui¬ 
tar per les llibertats 
digitals, contra lleis 
com la Sinde 0 la SOPA 
als EEUU. 


Bernat Costa 

«Qui no es 
mou, no sent 

les cadenes». _ 

Rosa de Luxemburg 


LA CANÇÓ RACÓ HISTÒRIC 


Se'ns pixen 

Ja són aquí, ja han arribat 
Ningú no els ha pas demanant 
Van per carrers cofois mudats 
Amb un gran somriure enganxat 

Van per mercats, pobles i ciutats 
Escoles i llars de jubilats 
Els trobareu per tot arreu 
La seva foto a totes les parets 

Van saludant a tort i a dret 
I fent petons a petits I grans 
Després del xou vés-los a buscar 

Se’ns pixen a sobre i diuen que plou 
Només amb paraules no en tenim prou 
Les vostres promeses ja no creiem 

Extenuats de tant xerrar 
Dient que sí a les peticions 
Fins el dia indicat de votacions 
Adéu i gràcies ja t’ho faràs 

Pel que fa a mi 
No m’enredareu 
La gent com vosaltres 
No m’estafeu 
Un cop heu guanyat 
Llavors ignoreu 
Tot el que heu dit 
Passa a l’oblit. 

Dr. Calypso 


De Sants als camps d'extermini 
(primera part) 


Molt sovint els nostres 
noms responen al cri¬ 
teri, podríem dir fonè¬ 
tic, dels nostres pa¬ 
res. Ens diem com ens 
diem perquè a la nos¬ 
tra mare o al nostre 
pare els agradava 
aquest nom. Però de 
vegades, fins i tot els 
noms amaguen histò¬ 
ries molt importants 
per a les famílies. His¬ 
tòries que es volen re¬ 
cordar però sobre les 
quals, de vegades, du¬ 
rant molt de temps no 
es va poder parlar. 

El meu pare, de qui 
ja us he parlat en 
d’altres ocasions a 
causa de la seva mili¬ 
tància veïnal, es deia 
Eugeni, i com veureu, 
el seu nom no va res¬ 
pondre a cap casuali¬ 
tat. 

La meva família pa¬ 
terna sempre havia 
viscut al barri, entre 


Hostafrancs, on va 
neixer la meva àvia, i 
Collblanc, on va nei¬ 
xer el meu pare. Amb 
la guerra el germà pe¬ 
tit de la meva àvia, 
Eugeni Querol Puyo, 
que havia nascut el 
1916 i tenia per tant 
20 anys, va marxar a 
lluitar al front com a 
voluntari. L’any 1938 
va assolir el grau de 
tinent «com a recom¬ 
pensa per la seva dis¬ 
tingida actuació» a la 
224 Brigada Mixta de 
la 60a Divisió, unitat 
que, entre d’altres 
campanyes, va parti¬ 
cipar a la Batalla de 
l’Ebre. 

Amb la derrota re¬ 
publicana l’Eugeni es 
va veure obligat a 
marxar a l’exili. La se¬ 
va graduació i el fet 
de ser voluntari l’hau¬ 
rien condemnat a 
mort de manera auto¬ 


màtica en cas de cau¬ 
re en mans feixistes. 
Però França, el país 
de la Llibertat, de la 
Igualtat i de la Frater¬ 
nitat, no va oferir gai¬ 
res millors perspecti¬ 


ves als republicans i 
els rebé com a bestiar 
a camps de refugiats 
construïts en molts 
casos sobre la sorra de 
les platges, en condi¬ 
cions inhumanes, se¬ 
parant a homes i do¬ 


nes. Molts hi van mo¬ 
rir. 

Fins aquí la història 
que ens havia arribat, 
en boca de la meva 
àvia, quan jo era pe¬ 
tit. Alguns anys més 


tard els van notificar 
la seva mort sense 
confirmar ni a on ni 
quan ni de quina ma¬ 
nera havia mort. La 
meva àvia ho va ac¬ 
ceptar i es va vestir 
de dol, però la seva 


mare li va prohibir 
dient-li que si no ha¬ 
via vist el seu fill 
mort, ella no es vesti¬ 
ria de negre. La meva 
àvia va decidir que si 
no mantenia el dol pel 
seu germà no ho faria 
per ningú més, i aixi 
ho va fer. I aquesta 
història es va quedar 
així fins que fa uns 
dies vaig descobrir, 
com sempre per ca¬ 
sualitat, el seu final, o 
com a mínim una part 
d’aquest, un final que 
es va produir molt 
lluny de la Catalunya 
nord. Continuarà... 


Agus Giralt 



FOGONS DE TEMPORADA 


Estar tocat del bolet, 
com l'oriol foll 


Aquesta expressió 
d’origen popular se¬ 
gurament és tant nos¬ 
trada a causa de l’an¬ 
tic consum de bolets 
al·lucinògens a les 
nostres contrades. 
Una teoria (molt ben 
descrita per Josep M. 
Fericgla a Els bolets i 
la gènesi de les cultu¬ 
res) ens explica que 
un poble amb tendèn¬ 
cia al consum de bo¬ 
lets enteògens, 
aquells que generen a 
qui els consumeix un 
estat d’inspiració i 
al·lucinació, acaba 
esdevenint un poble 
micòfil, o sigui, amic 
dels bolets. Catalu¬ 
nya és una terra rica 


en bedolls i pins ne¬ 
gres, hostes perfec¬ 
tes de [’Amanita 
muscaria, un bolet 
enteògen més cone¬ 
gut com a oriol foll. 
Aquest bolet fou con¬ 
sumit per una part re¬ 
sidual de la societat 
que transmetia de ge¬ 
neració en generació 
els coneixements so¬ 
bre les particulars 
propietats d’aquest 
fong. El costum de 
sortir a collir-ne i 
menjar-ne s’encoma¬ 
nà a la resta de la po¬ 
blació, que al llarg 
dels anys aprengué a 
diferenciar els que 
eren comestibles dels 
que no. 


Altres pobles són 
micòfobs, antigament 
qualsevol bolet els 
generava un horror i 
una repugnància con¬ 
gènites. Aquestes cul¬ 
tures, com la caste¬ 
llana o la portuguesa, 
gaudeixen de terres 
on hi creixen bolets 


però ni els cullen ni 
se’ls mengen. Un 
exemple d’aquest fet 
és un curiós article 
publicat al Diario de 
Barcelona de 1958, 
que explica com a Sò¬ 
ria, després de l’arri¬ 
bada d’uns empresa¬ 
ris catalans que 
proposen «comprar 
rovellones a quién es- 
té dispuesto a reco- 
jerlos», tota la pobla¬ 
ció comença a treure 


profit d’un valor fins 
llavors desconegut 
que omplia les seves 
muntanyes d’estranys 
botons vermells. 

Però tornem a les 
amanites. N’hi ha una 
gran varietat però cap 
tan coneguda com l’A- 
manita caesaera, el 
rei, o la reina, dels 
bolets (amb el permis 
del cep) i més cone¬ 
guda com a ou de 
reig. Com el seu nom 
imperial indica, ja era 
consumida i apreciada 
pels romans, que la 
batejaren. 

A casa nostra 
se’n troba des del 
límit de la Catalunya 
Vella, pels voltants de 
Barcelona molta gent 
en caça per Collserola, 
tot pujant cap al Mont¬ 
seny i arribant fins al 
massís del Montgri. 


I per acabar us 
anomenaré la pitjor 
de totes, l ’Amanita 
phalloides, més cone¬ 
guda com a farinera 
borda. Aquesta no té 
els bonics colors de 
les seves familiars, és 
verda grisosa, a vega¬ 
des fins i tot blanca, i 
provoca els pitjors 
enverinaments a casa 
nostra. Allunyeu-vos- 
en! 

La recepta: 
amanida 
d'ous de reig 

INGREDIENTS 

Ous de reig 
Oli d’oliva 
Pebre i sal 

Un raig de llimona o de 
vinagre suau. 

Quicos (blat de moro 
torrat) 


ELABORACIÓ 

La gran particularitat 
de l’ou de reig és la 
seva carn de perfum 
suau i textura melo¬ 
sa, gairebé mantego- 
sa, cosa que fa que 
s’apreciï molt més en 
cru. Per fer l’amani¬ 
da només cal que els 
netegeu bé procurant 
no mullar-los. Talleu- 
los a làmines molt fi¬ 
nes, esteneu-los so¬ 
bre un plat. Feu una 
vinagreta amb la sal i 
el pebre, la llimona o 
vinagre i l’oli d’oliva 
verge. Al moment de 
menjar amaniu els 
bolets amb la vina¬ 
greta i escampeu-hi 
uns quants quicos 
trinxats. 

Núria May Masnou 

En moviment 


ALA: 17 anys de lluita per una 
altra visió de les drogues 



Logotip de L’ALA, que està ubicada als baixos del carrer Leiva, 45. INTERNET 


EL RACÓ DEL CASAL 


Vaga general? 

Casal Independentista de Sants 

No calia ser la tarotista Rosita per 
esbrinar el resultat de les passades 
eleccions. Potser les travesses eren 
més pels números finals, que no 
pas per la majoria absoluta. Una 
cosa que va quedar clara en pre- 
campanya i que tot just ja s’apun¬ 
ta com a real, és una nova reforma 
laboral. 

Una més, altre cop contra les 
mateixes. Contra nosaltres. De les 
darreres vagues generals cal treu¬ 
re’n lliçons, una primera vaga ge¬ 
neral majoritària amb el suport 
dels sindicats grocs —però que no¬ 
més va ser revolucionària de la mà 
de l’esquerra alternativa i el sindi¬ 
calisme de classe i combatiu, amb 
el suport de l’esquerra indepen¬ 
dentista— contra una reforma la¬ 
boral que ja se’ls ha quedat curta. 

Més tard, la vaga general convo¬ 
cada per la CGT, la COS, CNT i 
d’altres companyes, també amb el 
suport de l’esquerra independen¬ 
tista, va ser seguida per una mino¬ 
ria, cosa que no suposa un proble¬ 
ma més enllà de la constatació de 
la desmobilització generada per 
tants anys de pacte social i repres¬ 
sió política. Els llavors convocants, 
no estan avui pitjor que llavors, 
continuen essent punta de llança 
de les reivindicacions obreres, i 
han guanyat legitimitat respecte 
dels sindicats del pacte, que van 
mirar cap a una altra banda men¬ 
tre la reforma de les pensions dei¬ 
xava un futur negre per a milions 
de treballadores. 

Davant de la nova reforma labo¬ 
ral, cal esmolar les eines, tornar a 
aturar el país i fer-ho amb totes les 
forces, independentment dels 
convocants. Si ho fem conjunta¬ 
ment amb els que van vendre el 
sistema de pensions, serà hora de 
comprovar qui mou més gent al 
carrer i quants dels seus alliberats 
seguiran fent d’esquirols. Si ho 
fem altre cop soles, segur que no 
ho fem tan soles, doncs hi ha cada 
cop més aturades i motius per a la 
vaga general. 


Volem tractar un tema que 
normalment els mitjans de 
comunicació, les institucions 
i la societat tracten de forma 
alarmant i que s'ha convertit 
en tabú: tothom hi «conviu» 
però fa com si no existís. 

Albert Ricart Sanjuan 

Sants 


Volem tractar des d’una altra perspecti¬ 
va el tema de les substàncies psicoacti- 
ves, normalment conegudes com a 
drogues, la seva despenalització, el seu 
tipus de consum. Per això hem volgut 
conèixer l’Associació Lliure Antiprohi- 
bicionista de la mà d’un dels seus fun¬ 
dadors, Joan Senent-Josa, biòleg i pe¬ 
riodista científic, que als 80 va fundar la 
primera revista de biologia del país, 
Ciència , perquè ens expliqui la seva 
feina durant els 17 anys d’existència. 

17 ANYS DE RECORREGUT 

L’Associació Lliure Antiprohibicionista, 
ALA, va ser la primera associació anti¬ 


prohibicionista de tot tipus de subs¬ 
tàncies psicoactives de l’Estat espan¬ 
yol, que als inicis es va constituir com 
a Associació d’Estudis Noam Chomsky 
de la mà de Carlos L. Gulias, Javier L. 
Gulias i Joan Senent-Josa, entre d’al¬ 
tres. Amb els anys va créixer fins als 
400 membres, i la primer ubicació, a 
l’Ateneu del Xino, va deixar pas al local 
del carrer dels Salvadors, 20 (Ciutat Ve¬ 
lla), quan ja estaven constituïts com a 
ALA. Finalment, l’any 2008, després de 
diverses batudes policials, els Mossos 
d’Esquadra van precintar el local, van 
decomissar les substàncies que porta¬ 
ven els socis i van obligar-los a deixar 
el material de l’associació (llibres, re¬ 
vistes, documents, etc.) sense perme- 
tre’ls recuperar-lo, sota el pretext que 
aquell local no disposava dels permi¬ 
sos per vendre begudes alcohòliques. 

L’ALA no es torna a activar fins fa sis 
mesos, quan enceta una nova etapa 
instal·lant-se al nostre barri, al carrer 
Leiva, en un local agradable, amb bon 
ambient, espaiós, amb informació so¬ 
bre les drogues i tots els aspectes que 
les envolten. Uns soiàs i unes cadires 
amb taules permeten als socis gaudir 


d’una estona agradable consumint al¬ 
guna beguda no alcohòlica (no venen 
alcohol) i respirant bons fums. 

Des de l’ALA valoren el canvi de lloc 
de forma positiva, ja que consideren 
Sants un barri amb caràcter revolucio¬ 
nari, com el de l’associació, però que a 
la vegada ofereix la tranquil·litat diària 
de la relació amb el veïnat, altres asso¬ 
ciacions i col·lectius, amb els quals te¬ 
nen la voluntat de teixir-hi xarxa. 

Actualment l’ALA es troba en un 
procés de «reconstitució», amb el can¬ 
vi de local i els gairebé tres anys d’inac¬ 
tivitat com a associació, també pel que 
fa al funcionament i a alguns membres 
de la direcció. 

COM FUNCIONA L’ALA? 

L’ALA no rep subvencions i la seva ma¬ 
nera de «sobreviure» com a associació 
és gràcies a les aportacions dels socis i 
sòcies. Per formar part de l’ALA s’ha de 
pagar una cuota anual de 25 euros i te¬ 
nir l’aval d’un altre soci. Actualment 
compta amb uns 150 socis i tenen la 
perspectiva de créixer fins a 400 en un 
any. A més, des de l’ALA comenten que 
d’aquí a dos anys, quan l’associació es¬ 
tigui estable altre cop, volen fer una as¬ 
semblea general per deixar pas a les 
noves generacions en la direcció. 

INFORMACIÓ, CONSUM 
RESPONSABLE 
I DESPENALITZACIÓ 

L’associació actualment col·labora amb 
Energy Control, un col·lectiu que tre¬ 
balla per a la comunitat de Madrid i 
que es dedica a investigar les substàn¬ 
cies psicoactives. També estan inscrits 
a l’ENCOD, una organització europea 
que agrupa 150 associacions antipro- 
hibicionistes com l’ALA. 


Un dels objectius de L’ALA és fer di¬ 
vulgació sobre les drogues, nous hà¬ 
bits de consum i noves substàncies. Un 
exemple són uns opiàcids consumits 
al Pacífic, anomenats kawa-kawa,q\ie 
són menys tòxics. A Hawai se’n consu¬ 
meix de forma legal i la legislació ame¬ 
ricana no ho prohibeix; són una nova 
via d’investigació per a l’ALA. 

A més, demanen una despenalitza¬ 
ció de totes les substàncies psicoacti¬ 
ves, que se’n faci un ús responsable i 
que s’apliquin programes de reducció 
de danys. Aquests mètodes es basen a 
tractar les persones addictes amb la 
mateixa droga de la qual depenen, re¬ 
baixant la dosi gradualment fins a 
aconseguir un consum zero. 

La pàgina web i la revista HUL (nom 
que donava la civilització sumèria a l’o¬ 
pi) són els principals altaveus de les 
«tesis» de TALA respecte a les substàn¬ 
cies psicoactives, a part de les xerrades 
i jornades divulgatives que organitzen 
al seu local i en altres indrets. 

Des d’una òptica més d’acció i visi- 
bilització de les tesis antiprohibicionis- 
tes, al llarg de la seva història TALA ha 
fet diferents actes: manifestacions, la 
Declaració de Barcelona amb una en- 
trega de preguntes i signatures als po¬ 
lítics sobre aquest tema (que no va re¬ 
bre resposta) i l’exposició el 2003 al 
Museu Botànic de Barcelona amb el 
nom de «Plantes Màgiques», amb tota 
una mostra de plantes psicoactives, en 
són algunes. 

Un altre projecte és organitzar, d’a¬ 
quí a dos anys com a màxim, una tro¬ 
bada europea d’associacions antipro- 
hibicionistes. 


Més informació a: 
www.nodo50.org/alabcn 



El nom científic del cascall, Papaver somniferum, significa ‘rosella que fa adormir’. 

Prou tortures 
a les presons 



Des de l’any 2001 s’han presentat més de 7.000 denúncies per tortura. INTERNET 


Recentment s'ha engegat 
una campanya des de dins 
de les presons, portada al 
carrer per col·lectius i grups 
solidaris, que pretén donar a 
conèixer i denunciar, les tor¬ 
tures practicades per l'estat, i 
en especial a les presons. I 
eradicar aquesta pràctica 
tant estesa a l'Estat espanyol, 
envoltada d'impunitat i con- 
nivència de totes les institu¬ 
cions de l'estat i part de la 
societat. 

Joan Fer 

La presó i el sistema penal es poden 
definir com a màquines de tortura. Les 
primeres en constatar que els maltrac¬ 
taments i tortures constitueixen un ins¬ 
trument utilitzat sistemàtica i quotidia¬ 
nament pels fimcionaris penitenciaris 
dins de les presons. 

DENÚNCIES INTERNACIONALS 

Organismes com el relator especial, el 
Subcomitè contra la Tortura i el Comi¬ 
tè dels Drets de lTnfant (totes tres de 
l’ONU), Human Rights Watch, Amnistia 
Internacional, el Tribunal Europeu dels 
Drets Humans i altres organitzacions 
han denunciat l’existència de la tortura 
a l’Estat espanyol i la impunitat amb 
què es practica, així com situacions ins¬ 
titucionals que ho afavoreixen, com els 
règims d’incomunicació de detinguts o 
d’aïllament de presos. 

QUÈ FA L’ESTAT? 

Tot i l’adhesió formal de l’Estat espa¬ 
nyol a totes les convencions i pactes in¬ 
ternacionals contra la tortura, hi ha evi¬ 
dències que no existeix la voluntat d’e¬ 
radicar aquesta pràctica. Els governs, 
legisladors, magistrats i administradors 


espanyols participen en la impunitat 
d’aquesta pràctica, han apuntalat legal¬ 
ment el règim FIES, mantenen la de¬ 
tenció incomunicada, els torturadors 
sempre són defensats. A quedat de¬ 
mostrat el corporativisme de les forces 
de seguretat i cossos de seguretat de 
l’estat. Amb la connivència de polítics, 
tribunals i mitjans de comunicació. 

Els mecanismes recentment creats 
en compliment dels acords internacio¬ 
nals subscrits per l’Estat espanyol es fo¬ 
nen amb els que ja no funcionaven. 
Designant com a Mecanisme Nacional 
de Prevenció (de la tortura) el defensor 
del poble, que ha anomenat la paraula 
tortura només una sola vegada des de 
la seva creació, esborrant-la de les si¬ 
gles del seu nou títol europeu, i que en 
el primer informe que fa en aquest càr¬ 
rec no assenyala cap cas de tortura. O 
anomenant vocal espanyol del Comitè 
per la Prevenció de la Tortura del Con¬ 
sell Europeu al jutge Baltasar Garzón, 
acostumat a crear sumaris amb atestats 
policials aconseguits sota el règim d’in- 
comunicació, infinitat de vegades de¬ 
nunciat com a propiciador de tortures. 
Això fa que a la pràctica aquestes insti¬ 
tucions esdevinguin nous mecanismes 
d’ocultació i rentat de cara que assegu¬ 
ren la impunitat en lloc d’impedir-la. 

OBSERVADORS INDEPENDENTS 

Existeix una Coordinadora per la Pre¬ 
venció i Denúncia de la Tortura, forma¬ 
da per diferents entitats, col·lectius, 
amb seu a diferents punts del territori 
de l’Estat espanyol que tenen en comú 
la preocupació pel control, visibilitza- 
ció, denúncia i prevenció de la tortura 
des de la societat civil. 

Amb els anys han anat creant, i se¬ 
gueixen, una base de dades sobre la 
tortura, que donen a conèixer amb in¬ 
formes anuals, i elaborant i difonent 
també de forma permanent un discurs 
crític molt coherent sobre el tema. 
Aquests informes indiquen una quanti¬ 
tat important de denúncies, més de 
7.000 des de l’any 2001, demostrant 


també que la tortura està generalitzada 
a tot l’Estat espanyol. Informen també 
del nombre de morts sota custòdia de 
l’estat, 853 des de l’any 2001, posant 
en evidència el potencial destructiu de 
les institucions penitenciàries. 

EFECTES DE LA PRESÓ 

La presó és tortura en si mateixa. El seu 
impacte sobre les relacions personals i 
socials de la persona presa i sobre les 
persones properes a elles es també un 
altre efecte destructiu de la presó. La 
presó imposa una relació de depen¬ 
dència del pres amb l’administració pe¬ 
nitenciària, l’administració del seu dret 
a la vida a estat transferit a l’estat i pre¬ 
domina sobre la llibertat. Aquesta situa¬ 
ció crea les condicions per a la tortura 
de la mateixa manera que el règim d’in- 
comunicació dels detinguts o el d'aïlla¬ 
ment dels presos. 

La presó, el sistema penal i totes les 
institucions que alimenten el poder 
punitiu de l’estat no són més que 
components d’una maquinària social 
que té com a primer objectiu mantenir 
als pobres submisos i en situació de 
deixar-se explotar, una altra forma de 
tortura. 

CAMPANYA SOLIDÀRIA 

La iniciativa d’aquesta campanya 
sorgeix de dins les presons: uns sei¬ 


xanta presos, recolzats des del carrer 
per algunes persones i grups solidaris 
han iniciat dejunis mensuals acompan¬ 
yats de denúncies a qui correspongui. 
Les represàlies van començar abans 
que els dejunis, quan s’estava discutint 
col·lectivament la proposta inicial. Tot i 
això, la intenció dels participants és 
seguir amb la seva denúncia pública el 
màxim temps possible. Tot depèn de 
l’extensió de la lluita dins i fora, i de 
l’atenció que rebi del carrer, sense ella 
no sortiria de la relació entre torturat i 
torturador. 

Les mateixes tortures i maltracta¬ 
ments que es donen a les presons per 
adults, també es donen en presons per 
a nens, inclús als centres de protecció, 
en els d’immigrants, en els psiquiàtrics, 
a les comissaries, als carrers. No es trac¬ 
ta d’assistir compassivament als presos, 
sinó de defensar units la dignitat de to¬ 
tes, tractar de fixar l’atenció sobre la si¬ 
tuació real d’impunitat dels tortura¬ 
dors i indefensió dels torturats, amb la 
intenció de fer-la impossible. La inten¬ 
ció es aconseguir que se’n parli a través 
de mobilitzacions i estratègies comuni¬ 
catives obrint un debat i una investiga¬ 
ció col·lectiva amb procediments real¬ 
ment crítics i el propòsit de conèixer i 
donar a conèixer el que passa real¬ 
ment, com i per què, coneixement in¬ 
dispensable per intervenir. 


LA BORDETA 
MON AMOUR 


Una política 
diferent 


Comissió de Veïns de la Bordeta 

Hi ha dades que, només pels seus 
números, són esgarrifadores i no 
necessiten de cap comentari ni ex¬ 
plicació: a hores d’ara l’atur afecta a 
més d’un 20 % de la població i es 
duplica en sectors tant sensibles 
com la població juvenil i immigra¬ 
da. D’altra banda, a Barcelona, es 
produeixen diàriament 19 desnona- 
ments i 24 execucions hipotecàries 
mentre hi ha, segons les fonts, uns 
80.000 pisos buits. El més indignant 
de les execucions hipotecàries és 
que la persona afectada es queda al 
carrer, sense habitatge, i amb el 
deute pendent de pagar. 

S’han celebrat el passat mes de 
novembre unes eleccions estatals 
amb una penosa campanya electo¬ 
ral en què, en cap moment, cap de 
les forces polítiques més votades 
hagi plantejat, ni parlat, de cap dels 
temes i problemàtiques que afecten 
de veritat a la nostra societat. Això 
sí, una vegada celebrades, ens han 
vingut amb la mateixa recepta im¬ 
posada pels mercats d’augmentar 
les retallades en serveis bàsics. 

Mentrestant els nostres gover¬ 
nants han estat rescatant i salvant 
bancs amb diners públics sense cap 
contrapartida i obviant que les enti¬ 
tats bancàries han estat les princi¬ 
pals responsables de tota aquesta 
disbauxa de crisi financera i social 
que estem vivint fruit de la punxada 
de la bombolla immobiliària. 

El dret a l’habitatge és un dels 
drets fonamentals que contempla la 
constitució espanyola i que hauria 
de ser bàsic en qualsevol societat 
mínimament solidària. Quan els po¬ 
lítics i governants s’inhibeixen dels 
problemes i necessitats reals és el 
moment que la iniciativa sorgeixi de 
sota mateix. 

La iniciativa d’ocupar l’edifici 
18N del carrer d’Hostafrancs, i pro¬ 
pietat d’una entitat bancària rescata¬ 
da amb els nostres diners públics, 
per allotjar famílies desnonades i en 
situació de risc, és un exemple. 

Cu Itu ra 


Èxit del XXXIII Cros 
Popular de Sants 



El lliurament de premis, un dels actes més emotius del Cros. SANTS 3 RÀDIO 


El passat 30 d'octubre va tenir 
lloc l'edició número XXXIII del 
Cros Popular de Sants. 

Agus Giralt 

Sants 


La cursa d’enguany va tenir un gran 
éxit de participació arribant al límit 
de 1.600 corredors dotze dies abans 
de la prova, i es va desenvolupar en 
unes perfectes condicions climatolò¬ 
giques. 

Com ja és habitual prèvia a la cur¬ 
sa de 10 quilòmetres van tenir lloc les 
dues curses de les categories infe¬ 
riors: el Petit Cros, cursa per als me- 


Les Cotxeres de Sants han 
acollit del 14 al 19 de novem¬ 
bre la 23a Marató de Cinema 
Fantàstic i de Terror amb un 
èxit, de nou, rotund. 

Àngel Bravo 

Sants 


Més assistència, més participació, més 
qualitat, més novetat i més internacio¬ 
nalitat en un certamen que aplega 
gent sense complexos en una sala on 
tot s’hi val si és per passar-ho bé. 

Pel que fa al concurs de curts que 
des de fa tretze edicions acompanya 
el festival, s’ha observat un creixe¬ 
ment del 48 % de participació, segons 
han informat José Antonio Castillo i 
Mercè Balada, organitzadors de l’es¬ 
deveniment. I tot i que s’han vist pro¬ 
ductes argentins, filipins, o bascos, 


nors de 7 anys disputada sobre un cir¬ 
cuit d’uns 500 metres, en la que van 
participar més d’un centenar de nens 
i nenes; i la Centpeus, la cursa de tres 
quilòmetres per als corredors de 7 a 
14 anys, que circula en paral·lel al cir¬ 
cuit del Cros, en la qual van participar 
prop d’un centenar de corredors 

A les 10 del matí es va donar la sor¬ 
tida a la cursa de 10 quilòmetres, que 
va guanyar Rodrigo Torres del club 
Runners World Tarragona, en la cate¬ 
goria masculina amb un temps de 
31:48; i Nadja Kessler, del Jtri, amb un 
temps de 38:25. 

En acabat, abans de l’entrega de 
premis, va tenir lloc un dels actes més 
emotius del Cros, la Cursa adaptada a 


dels cinc grans premis quatre han 
anat a parar a catalans. Els títols guan¬ 
yadors han estat Copia A (de G. Ro¬ 
dríguez i P. Alberto, millor curt d’ani¬ 
mació), Descafeinado Infernal (de J. 
O. Romero, millor curt curt), Brutal 
Relax (d’A. Cardona, R. Dengrà i D. 
Munoz, Premi Pere García Plensa), 
Gelatina Demonix (de D. Roman, 
Premi Chicha Cutre), i el premi del 
públic ha coincidit amb el García 
Plensa, Brutal Relax. 

L’objectiu a curt termini és arribar 
a la 25a edició amb una gran celebra¬ 
ció, amb el suport de les entitats del 
barri i superant com sigui possible l’e¬ 
pisodi de retallades. El festival pretén 
enriquir-se cada cop més amb actes 
paral·lels, com l’homenatge d’en¬ 
guany a la figura del Santo, àlies El 
Enmascarado de Plata, o la presenta¬ 
ció del llibre Malas pero divertidas, 
de V. Olid, A. Juanes i N. Fiol. 


corredors amb discapacitats psíquics 
en la qual van participar més de cin¬ 
quanta corredors. 

Però els actes del Cros no s’acaben 
amb les curses: una xocolatada per 
als corredors, un concurs fotogràfic i, 


Per cinquè any consecutiu, 
Negres Tempestes homenatja 
al Maquis Urbà, que van llui¬ 
tar pels carrers de Barcelona 
contra el franquisme. 

Oriol Rigola 

Sants 


Els maquis urbans van ser persones 
que en molts casos van deixar-hi la vi¬ 
da i en d’altres casos van patir llar¬ 
gues condemnes a presó. Aquest any, 
acompanyant l’habitual Ruta d’Home¬ 
natge al Maquis de Barcelona, per al¬ 
guns dels escenaris on s’hi expliquen 
algunes de les accions d’aquests llui¬ 
tadors a Barcelona, s’han fet també 
un parell de xerrades. 


aquest any, s’ha incorporat una nova 
activitat, el Cros contra la fam, una ac¬ 
tivitat solidària amb l’ONG Acció con¬ 
tra la fam, que tenia per objectiu aju¬ 
dar a pagar tractaments contra la des¬ 
nutrició infantil. 


En la primera en Frederic, el Bos- 
querol de Riuprimer, ens va parlar 
sobre les diferents rutes pirenaiques 
que els Maquis utilitzaven per 
creuar la frontera amb França, tant 
per a acompanyar persones que fu¬ 
gien del règim, com per entrar mate¬ 
rial de propaganda, o per a fer algu¬ 
na acció armada, fins i tot contra el 
mateix general Franco. En la segona, 
en Ricard de Vargas ens féu una visió 
global del que va significar el Maquis 
català. 

Properament, Negres Tempestes 
penjarà la ruta a la web per a que, 
qui vulgui, pugui fer-la de forma au¬ 
tònoma. La Marxa Homenatge als 
Maquis també es fa a diversos llocs 
del Principat i en podeu trobar més 
informació a marxa-maquis.org. 


Excel·lent 
resposta 
a la nova 
temporada 
de faràndula 

Núria Alcober 

Sants 


Divendres Faràndula és un projecte 
de l’Assemblea de Barri de Sants, que 
ja fa un parell d’anys programa men¬ 
sualment vetllades de música i arts es¬ 
cèniques al Casinet d’Hostafrancs. 

Des del mes de setembre es pro¬ 
dueix un relleu en l’equip i actual¬ 
ment també l’integren gent de la 
Lleialtat Santsenca, i reemprenem la 
programació l’octubre passat. També 
hi ha un canvi d’imatge gràfica feta 
per Negrescolor. 

Les dues cites celebrades fins ara 
han sigut un èxit de públic: a l’oc¬ 
tubre jazz, i al novembre circ i boo- 
galoo, amb el qual deduïm que la 
proposta està arrelada, i que els veïns 
i veïnes del barri responen molt bé i 
que expressen la necessitat de l’exis¬ 
tència d’una programació cultural, 
diversificada, accessible i de qualitat 
al barri. 

Però l’èxit de la Faràndula no 
només està en la programació, sinó 
que va més enllà, és també un espai 
de difusió de col·lectius i moviments 
socials del barri, en cada edició se’n 
convida un perquè presenti el seu 
treball. I la guinda de la Faràndula 
són els pintxos, boníssims, que ofe¬ 
reixen la possibilitat de sopar durant 
l’espectacle. 

Aquest desembre no hi haurà cita, 
però el 24 de gener hi haurà una 
nova Faràndula. Reserveu-vos la da¬ 
ta!... i que tingueu un 2012 ple de fa¬ 
ràndula! 


Més informació: 
http://divendresfarandula. 

wordpress.com 
i a Facebook 


Torna la por al barri 


Cinquena edició de 
rhomenatge als maquis 


Cooperes o competeixes 


C ooperativisme i sindica¬ 
lisme són dos instru¬ 
ments d’apoderament 
de les classes populars. 
Us presentem una inicia¬ 
tiva pionera a l’Estat espanyol: la 
creació del primer sindicat de treba¬ 
lladores de la llar de l’Estat espan¬ 
yol. 500 dones de 16 països van 
prendre part de l’assemblea consti¬ 
tuent de Sindillar-Sindihogar, inicia¬ 
tiva que té per objectiu representar i 
defendre els drets de les treballado¬ 
res d’un sector caracteritzat per l’e¬ 
conomia submergida. 

L’activitat de Sindllar es vol cen¬ 
trar en dos eixos: d’una banda, en la 
dignificació de les condicions d’un 
treball que es caracteritza per la 
manca de contracte i dret a l’atur, 


Neix el sin¬ 
dicat de tre¬ 
balladores 
domèsti¬ 
ques 
Sindillar 


Elba S. Mansilla 


d’horaris, de dies festius i vacances, 
baixes per malaltia i maternitat. I de 
l’altra, per denunciar aquelles em¬ 
preses que contracten dones migra¬ 
des en negre per netejar habitatges i 
oficines en condicions d’explotació. 
S’hi poden afiliar homes i dones, 
amb independència del lloc d’orí- 
gen, treballin en el sector a temps 
complet o per hores. 

La iniciativa està impulsada pels 
col·lectius Papers per tothom i Muje- 
res Pa’lante-Col·lectiu Maloka, i enti¬ 
tats com Asociación de Orientación 
a las Mujeres Inmigrantes en Cata¬ 
lunya, Diàspora Solidaria, y Red Mix- 
tura-Asociación por la Diversidad, la 
Equidad y la Democràcia. 

Segons dades que ens aporta 
Lalndependent.cat, l’agència de no¬ 


tícies amb visió de gènere, a l’Estat 
espanyol hi ha unes 700.000 treba¬ 
lladores domèstiques, però només 
unes 300.000 estan donades d’alta a 
la Seguretat Social. El 80 % d’emple¬ 
ades del sector són migrants, i més 
del 95 % de les persones que fan tas¬ 
ques de servei domèstic, cura d’in¬ 



fants i persones grans i neteja són 
dones. Moltes persones migrades 
acaben treballant al servei domèstic 
donada la situació irregular, el des¬ 
coneixement de l’idioma o pel fet de 
no comptar amb cap xarxa de recol¬ 
zament, fet que les ubica encara més 
en situació de vulnerabilitat. 

Una molt bona iniciativa que 
busca, mitjançant l’autoorganitza- 
ció, l’apoderament col·lectiu, l’a¬ 
liança amb altres moviments i la di¬ 
fusió lluitar per la dignitat i la justí¬ 
cia social. 



























Desembre de 2011 ■Id Bu rxa -11 


Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


El 20N als 
Paisos Catalans 



Concentració a Barcelona sota el lema «Ningú no ens representa». JUANFRAN ÀLVAREZ 


Les eleccions estatals del pas¬ 
sat 20 de novembre tomen a 
col·locar al poder els hereus 
del franquisme, però amb 
una majoria absoluta qüestio¬ 
nable si es té en compte tota 
la població cridada a votar. 

David Fernàndez 

Setmanari Directa 


Presentem una anàlisi alternativa dels 
resultats de les eleccions als Països Ca¬ 
talans, diferent dels vistos durant la jor¬ 
nada electoral i després, en la qual, en¬ 
tre altres coses, es tenen en compte les 
abstensions, els vots nuls, els vots en 
blanc i on es mira el resultat del bipar¬ 
tidisme com a pèrdua per comparació 
de les anteriors eleccions. 

2.898.723 ABSTENCIONISTES 

Al conjunt dels Països Catalans, l’abs¬ 
tenció ha arribat al 30,5 % (2.898.723 
persones), encapçalada per les Illes Ba¬ 
lears (37 %), Catalunya (33,5 %) i el Pa¬ 
ís Valencià (24,5 %). A l’Estat espanyol, 
gairebé deu milions de persones no 
han votat (28,31 %)• 


94.473 VOTS NULS 
1159.759 VOTS EN BLANC 

En territori català, el vot nul s’ha dupli¬ 
cat amb un resultat global de 94.473 
vots. A Catalunya s’ha triplicat i ha pas¬ 
sat del 0,53 % de 2008 a 11,58 % enre¬ 
gistrat el 20-N. A l’Estat espanyol, els 
vots nuls han assolit el rècord de 
317.886 (1,29 %) i s’han duplicat res¬ 
pecte a les darreres eleccions generals. 
Un terç dels vots nuls es concentren als 
Països Catalans. 

El vot en blanc registrat en aquest 
territori és de 100.519 vots. Si hi afegim 
els sufragis obtinguts per la candidatu¬ 
ra Escons en Blanc (59.240), puja a 
159-759. A l’Estat espanyol, el vot en 
blanc omple 333-095 paperetes 
(1,37 %), que sumades als vots obtin¬ 
guts per Escons en Blanc (97.706) fa 
que s’arribi als 430.801. Un terç es con¬ 
centren als Països Catalans. 

BIPARTIDISME: 1,2 MILIONS 
DE VOTS MENYS 

El bipartidisme encarnat per PP i PSOE 
rep 1.194.855 vots menys. La pèrdua la 
provoca la davallada socialista, que res¬ 
ta 1.281.418 vots als Països Catalans, 
mentre que el PP només guanya 
86.563 vots. A l’Estat espanyol, el pes 


del bipartidisme passa del 88% al 
77 %, després d’una campanya intensa 
del #15M. A Catalunya, la incidència 
del binomi PPPSOE és del 50 %. 

PxC N0 ENTRA 

A la tercera convocatòria electoral con¬ 
secutiva on es presenta, la xenòfoba 
Plataforma per Catalunya de Josep An¬ 
glada —que aspirava a un escó— acon¬ 
segueix un sòl estable de 59-781 vots 
(1,73 % del vot a Catalunya), però no 
obté representació. 


DUES DETENCIONS A BANYOLES 

Dos militants del Casal Independen- 
tistadel Pla de l’Estany van ser detin¬ 
guts per efectius de la policia local du¬ 
rant la vigília de la jornada. Acusats 
d’un boicot a col·legis electorals, van 
quedar en llibertat amb càrrecs. 50 per¬ 
sones es van concentrar davant la co¬ 
missaria dels Mossos per mostrar la se¬ 
va solidaritat. 

L’ESCENARI A CATALUNYA 

El CiU de les retalladles guanya per pri¬ 
mera volta unes eleccions generals i ga¬ 
ranteix el retorn de Duran i Lleida a 
l’Hotel Palace de Madrid, a conseqüèn¬ 
cia de la caiguda lliure del PSC, que es 
desploma i passa d’1,7 milions de vots 
el 2008 a 900.00 sufragis enguany. El 
PP puja, però poc; IC-V duplica els vots 
i ERC aguanta. 

Metàfores pures, la victòria de CiU 
—corejada amb crits de saló d’«inde- 
pendència»- es va celebrava a l’Hotel 
Majestic. El mateix hotel, país de me¬ 
mòria fràgil, que va encimbellar Az¬ 
nar el 1996 gràcies al suport de CiU. 
Per a la gent de memòria més fràgil, 
encara, el mateix CiU que, des del 
maig passat, governa la Diputació de 
Barcelona en coalició amb el PP. Sí, 
amb el PP de Mariano Rajoy. 


Més informació: 
www.setmanaridirecta.info 


Un avís.. 

• 


Josep Antoni Du- 

i-’’--., - 

ran i Lleida, 

V . 

abans de les 


eleccions afirmà 


que «no és que 
no tingui idees, 


es que si les ex- 

Pi! A 

plico perdré les 

eleccions». 


SOLIDARITAT 


Llibertat 

encausades 

Els passats 29 de setembre de 2010, 
última vaga general a casa nostra i el 
passat 1 de Maig de 2011, recordat 
com un dels més reivindicatius i sal¬ 
vatges. Durant la vaga general van 
ser arrestades pels Mossos d’Esqua¬ 
dra 43 persones, 7 d’elles van obte¬ 
nir la llibertat amb càrrecs, i 2 d’e¬ 
lles van estar a la presó alguns dies 
amb el pretext de risc de lliga, per 
ser persones estrangeres. De totes 
les detingudes un cas ha estat arxi¬ 
vat abans del judici, 4 quatre han es¬ 
tat absoltes amb sentència ferma, 
demostrant que les detencions i les 
acusacions havien estat fetes de for¬ 
ma arbitrària i sense proves. Durant 
els judicis s’ha vist com les acusa¬ 
cions policials eren contradictòries i 
sense fonaments. Als encausats de 
la repressió durant el 29-S s’hi su¬ 
men els encausats pel 1 de Maig. 
Molts d’ells tenen judicis pendents 
que poden arribar a trigar mesos i 
en alguns casos anys; alguns s’expo¬ 
sen a sancions administratives i a 
penes de presó una mostra més de 
la repressió a la dissidència. Per aju¬ 
dar als encausats s’ha creat un grup 
de suport solidari, per donar a 
conèixer la repressió a què s’en¬ 
fronten. 


Dades 


L'abstenció: 
l'opció més 
escollida 


Al districte la població cridada a 
votar era de 126.901 persones, 
de les quals es van abstenir un 
34,9%. Però la xifra d’elector, se¬ 
gons càlculs de la Burxa, deixa 
fora a més de 28.000 persones - 
estrangeres majors d’edat—, que 
representen un 18,5 % del veïnat. 
El fet d’incloure aquestes perso¬ 
nes en els resultats els fa variar 
substancialment respecte els que 
difonen la resta de mitjans de 
comunicació, com es pot veure 
en el gràfic. 



El gràfic permet veure el pes de l’abstenció i de la població que no pot votar. LA BURXA 


12è Mercat d'Intercanvi de Sants 


Hola amics! Sóc la Xis! 

Us volia recordar a tots que el 
proper diumenge 11 de desembre 
celebraré una nova festa a la plaça 
Bonet i Muixí, hi esteu tots convi¬ 
dats!! 

Molts de vosaltres ja em conei¬ 
xeu d’anteriors reunions a la plaça, 
i crec que cada cop som més gent 
els que veiem l’intercanvi d’objec¬ 
tes com una manera alternativa de 


consum, i de donar una segona vi¬ 
da a aquells objectes que ja no ne¬ 
cessitem.Però penso que és l’hora 
de fer un pas endavant! 

M’agradaria encoratjar-vos a por¬ 
tar al mercat no només aquests ob¬ 
jectes que us voleu treure de sobre, 
sinó també tot allò que sabeu fer i 
podeu oferir. 

Que tu saps fer un pastís? Molt bé, 
jo sé fer anells, ho intercanviem? 


També podeu oferir els coneixe¬ 
ments que tingueu. Per exemple, si 
sabeu fer arreglillos, potser algú us 
fa un tall de cabell a canvi de la re¬ 
paració d’un objecte. 

Animo els artesans a portar ob¬ 
jectes; qui sap, potser solucionem 
els regals de Nadal d’algú i a canvi 
ens enduem a casa menjar o pro¬ 
ductes ecològics. També seria una 
bona idea per als petits intercanviar 


joguines, molts nens us heu fet 
grans per a les de l’any passat, i heu 
de fer lloc a les noves. 

Us espero a tots diumenge! 


Més informació: 
http://canbatllo.wordpress.c 
om/plataforma/ 
http://intercanvis.sants.org/ 

la Burxa 


la burxa és una revista editada per un equip de 
redacció que es troba cada dimarts al vespre al 
CSA Can Vies 
(c. Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

la burxa no es fa responsable dels articles d’opinió. 


LUISA GARCÍA: 

«Les desigualtats socials 
són el que ens posa en risc 
davant el VIH» 


Luisa García és membre de 
Creación Positiva, una entitat 
de Sants que des del 2001 
treballa per donar una aten¬ 
ció integral a les persones 
afectades pel VIH des de la 
perspectiva de gènere, fent 
de la promoció de la salut i 
de la defensa dels drets l'eix 
de la seva acció. Després de 
30 anys d'inici de l'epidè¬ 
mia, que afecta avui 33,3 
milions de persones al món, 
volem valorar els avenços i 
els reptes pendents. 

Gemma Parera 

Sants 


Fa trenta anys es va diagnosticar el 
primer cas de VIH. Quin ha estat 
l’impacte de la incidència de la 
malaltia? Es pot parlar d’un impac¬ 
te diferent en termes de gènere? 

El VIH és un amplificador de la des¬ 
igualtat social i el fet de ser homes o 
dones, en plural i en diversitat, ens si¬ 
tua socialment en una situació de 
desigualtat. Les persones que tenen 
els seus drets vulnerats, com per 
exemple, el dret a la diversitat sexual, 
a l’accés als recursos sanitaris i a una 
educació sexual de qualitat, o les per¬ 
sones que tenen una situació més res¬ 
trictiva en termes administratius, com 
les migrades i les preses, presenten 
més vulnerabilitat tant de contraure 
la infecció, com que el seu impacte si¬ 
gui més gran. Per això, l’epidèmia té 
més incidència en les persones i en 
els països més desafavorits. 

Les desigualtats socials són el que 
realment ens posa en risc davant el 
VIH. Les persones tenen el dret de 


poder tenir cura de la seva salut i, per 
això, han de poder exercir els seus 
drets com a ciutadans i ciutadanes. 
Per tant, cal treballar i reivindicar en¬ 
torn les desigualtats i els drets, tenint 
en compte la perspectiva de gènere. 
El fet que les dones estiguin en una 
situació de desigualtat, es vegin coac- 
cionades i obligades a mantenir rela¬ 
cions sexuals que no volen, i tinguin 
encara imperatius socials de depen¬ 
dència, submissió i subordinació, les 
situa en més risc davant la contracció 
del VIH i que l’impacte de l’epidèmia 
sigui qualitativament major. 

«El que realment 
s’ha cronificat és 
Testigma i la 
discriminació» 

Així mateix, els mandats de gènere 
perjudiquen als homes, ja que se’ls 
convida a tenir comportaments de 
risc. Podem dir que a nivell mundial 
hi ha una feminització del VIH. A ini¬ 
cis de l’epidèmia, la prevalença era de 
10 homes per cada dona. Trenta anys 
després, segons ONUSIDA Informe 
2010 la proporció de dones amb VIH 
és d’un 52 %. 

El 25 de novembre és el Dia inter¬ 
nacional per a Teliminació de la 
violència envers les dones. La vio¬ 
lència de gènere és un factor de 
vulnerabilitat davant el VIH? 

El 23 de novembre organitzem unes 
jornades sobre la bidireccionalitat en¬ 
tre les violències de gènere i VIH. Els 
estudis mostren que les dones que 
pateixen violència de gènere tenen 
més probabilitat d’infectar-se pel VIH 
i, a la vegada, les dones que tenen 
VIH presenten una major probabilitat 
de patir violència de gènere. Per tant, 


hi ha una relació bidireccional, ja que 
les desigualtats i les situacions de co¬ 
erció i coacció en la sexualitat de les 
dones les poden posar en risc tant 
d’infectar-se com de patir violència de 
gènere. 

Després de 30 anys d’epidèmia, 
quins avenços i quins reptes que¬ 
den pendents en matèria de pre¬ 
venció i d’atenció a la salut, espe¬ 
cialment a la salut sexual i repro¬ 
ductiva, i en la superació de 
l’estigma? 

S’ha avançat en el tractament mèdic, 
en termes de desenvolupament de 
fàrmacs i de coneixement de la infec¬ 
ció. Això ha permès una croniflcació 
de la malaltia en aquells països en 
què les persones tenen accés als re¬ 
cursos sanitaris, fonamentalment Eu¬ 
ropa i les persones que tenen assegu¬ 
rances als EUA, que no arriba al 10 % 
de les persones que tenen VIH al 
món. Queda molt per avançar perquè 
tothom que visqui amb VIH tingui ac¬ 
cés al tractament. 

En termes de prevenció, s’ha refle¬ 
xionat molt sobre estratègies preven¬ 
tives i s’han generat discursos més 
amplis que vinculen la prevenció a la 
manera d’entendre la sexualitat, i no 
exclusivament a les pràctiques de risc. 
Però queda molt per treballar en 
l’àmbit de Thomofòbia, els drets se¬ 
xuals i reproductius de les dones, i 
l’educació sexual i per a la salut en les 
escoles. 

Queda molt per fer també en el te¬ 
ma dels drets i, sobretot, en l’estigma. 
El que realment s’ha cronificat és l’es¬ 
tigma i la discriminació. El major im¬ 
pacte que té el VIH en les persones és 
sentir-se rebutjades i aïllades. Les per¬ 
sones que viuen amb VIH tenen més 
dificultat en l’accés a l’ocupació i a as¬ 
segurances que, per exemple, són ne¬ 
cessàries per sol·licitar una hipoteca. 
L’estigma vulnera, per tant, els drets 

Luisa García a la seu de Creación Positiva. ÀNGEL BRAVO ALMIRALL 


de les persones que viuen amb VIH, 
dificulta la prevenció i la cura de la sa¬ 
lut. En el context estatal i mundial, te¬ 
nir VIH condiciona l’accés a recursos 
sociosanitaris, per exemple, moltes 
dones amb VIH no poden accedir a 
les cases d’acollida per violència de 
gènere, i hi ha pocs recursos per per¬ 
sones amb VIH en situació d’exclusió 
social. No sabem com afectarà les re¬ 
tallades a l’atenció integral de les per¬ 
sones que viuen amb VIH. 

Quines accions desenvolupeu des 
de la vostra entitat en tots aquests 
àmbits? 

Treballem en un continuum que con¬ 
templa tres eixos: la prevenció, Taten- 
ció i la incidència política. Donem 
atenció individualitzada i grupal a les 
persones, dones i homes, que tenen 
VIH; elaborem materials preventius, 
fem tallers de sexualitat per a dones... 
En l’àmbit de la incidència política, 
fem formació de professionals, elabo¬ 
rem documents i tenim projectes de 
sensibilització entorn l’estigma i la 


«Quan es 
vulneren els 
drets, es posa en 
risc les persones 
d’infectar-se i que 
lïmpacte de la 
infecció sigui més 
gran» 

discriminació. Col·laborem amb xar¬ 
xes i moviments socials en temes de 
VIH, drets sexuals i reproductius, i 
dones. 

Difícilment podrem abordar l’epi¬ 
dèmia del VIH si no treballem primer 
des d’un enfocament en drets. Quan 
es vulneren els drets, es posa en risc a 
les persones d’adquirir el VIH i que 
l’impacte de la infecció sigui més 
gran. 


Vinyeta 

Agenda 


[DIJOUS 1 de desembre] 


[DIUMENGE 4 de desembre] 

19.00 | [Lloc: 

Espai Obert. Organitza: Assemblea 15M i 
Feministes Indignades] 


[DIUMENGE 11 de desembre] 



Arquitectura-autogestió. La ciutat 
l'ha de fer el veïnat, per un urba¬ 
nisme participatiu 

Intervencions de Santiago 
Cirugeda, David Juàrez (Straddle 3) 



Sis mesos a Can Batlló: 
entrada oficial a la nau d’Amadeu 
Oller + xerrada + vermut 


[Lloc: pl. de 
la Pelleria. Organitza: Can Batlló] 


[DIVENDRES 16 de desembre] 
20.30 | 


Concert homenatge a Tralla 

I Records amb Lo Petit Comitè, Revés 
i El Hombre del Sako 


[Lloc: CC La Bàs- 


[DISSABTE 17 de desembre] 


QUINA A CAN BATLLÓ 
Dinar popular 
Quina amenitzada amb 
espectacles per a l’autogestió de 


[Lloc: Bloc 11 de Can Batlló. Organit¬ 
za: Can Batlló] 


Celebrem el Nadal: el Nadal 
en altres cultures, tria de poemes, 
cantada de nadales a càrrec de la 
coral Oscus, i pica-pica nadalenc 



cula, carrer Foc, 128] 


[Lloc: parc de l'Espanya 
Industrial. Organitza: Casal Independentista 
Sants] 

